internet vaartha 172 Views
ముంబై : ప్రభుత్వ రంగంలోని ఐడిబిఐ బ్యాంకు నాలుగో త్రైమాసికంలో 1736 కోట్ల నికరనష్టం నమోదుచేసింది. అంతకు ముందు ఏడాది ఇదే కాలంలో బ్యాంకు 546 కోట్లు నికర లాభం ఆర్జించింది. 2015-16 సంవత్సరానికి గాను నికరనష్టం 3665 కోట్లుగా ఉంది. అంతకుముందు ఏడాది రూ.873 కోట్ల నికర లాభాలు ఆర్జించిన బ్యాంకు ఒక్కసారిగా భారీ నష్టం చవిచూసింది. కేటాయింపులు, తక్షణ ఖర్చులకుగాను బ్యాంకు 4450 కోట్లు కేటా యింపులుచేసింది. అంతకుముందు ఏడాది ఇదేకాలంలో 1717 కోట్లు కేటాయింపులనుంచి భారీగా పెరిగాయి. బ్యాంకు స్థూల నిరర్ధక ఆస్తు లు 24,875 కోట్లకు పెరిగాయి. 10.98 శాతంగా ఉన్నాయి. అంతకుముందు ఏడాది ఇదే కాలంలో 12,685 కోట్లు ఉన్నాయి. బ్యాంకు క్యాపిటల్‌ అడక్వసీ రేషియో కూడా 11.67 శాతంగాఉంది. బ్యాంకుషేర్లు బిఎస్‌ఇలో 0.47 శాతం దిగువన 64రూపాయలవద్ద ముగిసాయి.